Die seun en ŉ 26-jarige man het in afsonderlike voertuie in die gebied gery toe hulle glo deur dwaalkoeëls getref is. Hulle is al twee na nabygeleë hospitale geneem vir mediese behandeling. Die man is in sy regterarm getref en hy is in die hospitaal behandel en reeds ontslaan. Die seun het glo saam met sy ma, drie ander kinders en twee volwassenes in ŉ motor gery toe die skoot hom getref het.